George A. Romeron kulttiklassikko Night og the Living Dead julkaistiin vuonna 1968. Kuva: ANDREA MEROLA

Yhdysvaltalainen elokuvantekijä George A. Romero on kuollut, kertoo hänen managerinsa Chris Roe tiedotteessa. Romero kuoli sunnuntaina ollessaan 77-vuotias. Romero sairasti aggressiivista keuhkosyöpää.

Romero tunnetaan ennen kaikkea siitä, että hän aloitti zombi-elokuvien genren ja rikkoi elokuvissaan tabuja. Hänen ensimmäinen zombi-elokuvansa, kultiksi noussut Elävien ja kuolleiden yö julkaistiin vuonna 1968. Elävien ja kuolleiden yöstä julkaistiin myös jatko-osat Kuolleiden aamunkoitto, Elävien kuolleiden päivä ja Kuolleiden valtakunta.

Elävien ja kuolleiden yön budjetti oli vain hieman yli 100 000 dollaria, mutta se tuotti maailmanlaajuisesti yli 30 miljoonaa dollaria.